**Pas în doi**

*Lucian Tatar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PAS ÎN DOI

A sosit în gara vieții doar un tren din alte timpuri

ce mergea alene în față ,uneori mergea înapoi

treceau anii ca și clipe presărându-și anotimpuri

noi cu liniștea din suflet ,încercam un pas în doi!

Ne aminteam de tinerețe și de primul mic sărut

de dulceața de pe câmpuri ,flori ce le puneam în păr

mirosea atâta pace sufletu-mi era pierdut

în odihna care cară ,doar albine în flori de măr!

Câtă dragoste încape într-o simplă poezie

când secundele sunt versuri ,strofele ne sunt minute

care urcă înspre ceruri,pura lumii frenezie

apoi cad ca o legendă ,peste suflete pierdute!

Râul vieții curge alene pe sub soare,pe sub nori

răsar alte flori pe câmpuri,din aceeași rădăcină

dansul vieții ne alintă ,peste câmpul de culori

muzica din suflet urcă ,cum o aripă divină!

A sosit în gara vieții ,doar un tren și a plecat

ai rămas aici cu mine ,pe peronul fermecat

să culegem flori ,iubire de pe visul creionat

și pierzându-ne în gânduri…ne vom pierde în păcat!

Lucian Tătar

20 apr 2017-107

Olhao